Diari Oficial de la Generalitat Valenciana


Sumari del DOGV 1851, del 31-08-1992 (1992/825760)

RESOLUCIÓ de 20 de juliol de 1992, de l'Institut Valencià de la Joventut, per la qual fa pública la convocatòria de places de la Residencia Universitària <<La Florida>>, d'Alacant, per al curs 1992-1993.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1851

Data del DOGV
:   31-08-1992

Secció del DOGV
:   ALTRES DISPOSICIONS

Número del document
:   1992/825760


Data del document
:   20-07-1992

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIO de 20 de juliol de 1992, de l'Institut Valencià de la Joventut, per la qual fa pública la convocatoria de places de la Residencia Universitaria La Florida d'Alacant, per al curs 1992-1993.  
L'article 8 de l?Ordre de 25 de juliol de 1992, de la Conselleria de Cultura, Educació i Ciència, que estableix les normes reguladores del funcionament de les residències juvenils de la Generalitat Valenciana, assenyala que cada any es realitzarà la convocatòria d'adjudicació de places de les residències juvenils.  
D'acord amb les particularitats de la Residència La Florida, per atendre exclusivament joves universitaris, i fent ús del que disposa la Llei 4/1989, de 26 de juny, sobre l?Institut Valencià de la Joventut, resolc:  
Primer. Convocatòria  
Fer la convocatòria per a l'adjudicació, durant el curs acadèmic 1992/93 (mesos d'octubre a juny), de 182 places per a residents estudiants universitaris d'ambdós sexes a la Residència Universitària La Florida, de la ciutat d'Alacant.  
Els residents disposaran d'habitació climatitzada amb servei i dutxa personal, i alimentació completa (desdejuni, dinar i sopar).  
Segon. Requisits  
Podran optar a aquestes places els estudiants que acrediten (en el seu moment) reunir els següents requisits:  
a) Estar matriculat en qualsevol de les facultats o centres universitaris de la ciutat d'Alacant.  
b) Residir a més de 30 km de la ciutat d'Alacant.  
c) Haver fet els 18 anys.  
Tercer. Sol·licituds  
Els aspirants presentaran la següent documentació:  
1. Sol·licitud adreçada a la Direcció General de l?Institut Valencià de la Joventut. Els impresos es facilitaran als serveis territorials de Cultura i Educació, i als centres d'informació de l?Oficina d'Informació, Iniciatives i Reclamacions de la Generalitat Valenciana. Se podran presentar als mateixos llocs i mitjançant qualsevol mitjà dels previstos a l'article 66 de la Llei de Procediment Administratiu.  
2. Documentació acreditativa, mitjançant fotocòpia compulsada, de les qualificacions obtingudes durant el curs 91-92.  
3. Acreditació d'estar matriculat en qualsevol facultat o centre universitari (certificació o fotocòpia compulsada de la matrícula).  
4. Fotocòpia de la declaració de la renda de les persones físiques del cap de família, de 1991. Si el sol·licitant fos becari, hi haurà prou amb la presentació de la fotocòpia del document que ho acredite.  
5. Certificat d'empadronament, en un municipi distant més de 30 km de la ciutat d'Alacant.  
Quart. Terminis  
Les persones interessades podran presentar les sol·licituds els dies 15 al 30 de setembre de 1992.  
Cinqué. Quota  
L'aportació econòmica dels residents serà de quaranta mil nou-centes cinquanta (40.950) pessetes per cadascuna de les mensualitats, que hauran de liquidar dins dels cinc primers dies del mes.  
Sisé. Criteris de selecció  
La valoració de les sol·licituds serà efectuada per una comissió que tindrà en compte:  
1. Valoració acadèmica.  
Quant a la valoració acadèmica dels aspirants, s'obtindrà numèricament la nota mitjana de les assignatures corresponents al curs immediatament anterior a aquell que es sol·licita, i s'aplicarà un coeficient reductor del 0,8 per a les assignatures qualificades en segones convocatòries.  
- No presentat o anul·lació de convocatòria: 2 punts  
- Insuficient o suspens: 4 puntos  
- Suficient o aprovat: 5 puntos  
- Bé: 5 puntos  
- Notable: 6 puntos  
- Excel·lent: 10 puntos  
2. Valoració sòcio- econòmica:  
2.1. Es considerarà la renda anual de la unitat familiar (per membre computable):  
- Fins a 250.000 PTA: 16 punts  
- de 250.001 PTA a 350.000 PTA: 12 puntos  
- de 351.000 PTA a 400.000 PTA: 9 puntos  
- de 400.000 PTA a 450.000 PTA: 7 puntos  
- de 450.001 PTA a 550.01 PTA: 5 puntos  
- de 550.001 PTA a 650.000 PTA: 3 puntos  
- més de 650.000 PTA: 1 puntos  
2.2. Criteris complementaris:  
a) Condició d'emigrant retornat dels pares o tutors de l'alumne durant els tres últims anys: 1 punt  
b) Existència de minusvàlua física, psíquica o sensorial de l'alumne, els pares o els germans en edat escolar: 1 punt  
c) Condició d'orfandat de pare o mare: 1 punt  
d) Condició d'orfandat absoluta: 2 punts  
e) Família monoparental: 1 punt  
f) Situació de família nombrosa: 1 punt  
g) Situació de desocupació o atur laboral, sense subsidi, del cap de família: 1 punt  
h) Qualsevol altra circumstància familiar o personal que, al parer del tribunal qualificador, meresca ser considerada: 1 punt  
i) El fet d'estar matriculat en centres situats a barris d'Acció Preferent i/o en centres d'Acció Educativa Singular (CAES), o centres amb Projeccions d'Acció Educativa Preferent: 1 punt.  
La comissió estarà integrada per:  
President: el Secretari Tècnic de l?IVAJ.  
Vocals:  
- El Cap del Servei d'Associacionisme i Centres de Vacances de l?IVAJ.  
- El Cap del Servei d'Activitats Culturals i Educatives del Servei Territorial de Cultura i Educació d'Alacant.  
- Un representant del Consell de la Joventut de la Comunitat Valenciana.  
- Un representant de la Universitat d'Alacant o persona en qui delegue.  
Secretari: el director de la residència.  
La comissió confeccionarà una relació ordenada per puntuació i proposarà al Director General de l?IVAJ la resolució corresponent. Seté. Resolució de la convocatòria  
1. El director general resoldrà la convocatòria, la qual serà notificada als interessats, els quals podran interposar recurs d'alçada davant el Conseller de Cultura, Educació i Ciència, en el termini de quinze dies comptadors a partir de la seua publicació en el Diari Oficial de la Generalitat Valenciana, a través de l?Institut Valencià de la Joventut, C/ de l?Hospital, 11, de València, i en escrit per triplicat, de conformitat amb el que disposa la Llei de Procediment Administratiu vigent.  
2. La falsedat de les dades, o la falsificació dels documents que es presenten, tindrà com a conseqüència la pèrdua dels drets del sol·licitant.  
3. Abans de la seua incorporació a la residència, els alumnes admesos hauran de presentar la següent documentació:  
a) dues fotografies carnet,  
b) certificat mèdic oficial, i  
c) resguard d'haver efectuat l?ingrés corresponent a la primera quota mensual.  
4. Contra aquesta resolució es podrà interposar recurs d'alçada davant el Conseller de Cultura, Educació i Ciència, en el termini de 15 dies a partir de la publicació en el Diari Oficial de la Generalitat Valenciana, a través de l?IVAJ, i per triplicat, de conformitat amb el que disposa la Llei de Procediment Administratiu vigent.  
DISPOSICIO FINAL  
Aquesta resolució entrarà en vigor l?endemà de la publicació en el Diari Oficial de la Generalitat Valenciana.  
València, 20 de juliol de 1992. - El Director General de l?IVAJ: Joan Calabuig i Rull.